Limbažos

**APSTIPRINĀTS**

ar Limbažu novada domes

25.11.2021. sēdes lēmumu Nr.547

(protokols Nr.10, 40.§)

*GROZĪJUMI izdarīti ar*

*Limbažu novada domes 27.04.2023. sēdes lēmumu Nr.267 (protokols Nr.5, 7.) un*

*Limbažu novada domes 21.12.2023. sēdes lēmumu Nr.1136 (protokols Nr.16, 84.)*

**NOLIKUMS**

**Medību tiesību piešķiršanas kārtība Limbažu novada pašvaldības īpašumā un tiesiskajā valdījumā esošajās medību platībās**

1. Nolikumā paredzēta kārtība, kādā fiziskām un juridiskām personām tiek piešķirtas medību tiesības Limbažu novada pašvaldības (turpmāk – Pašvaldība) īpašumā, tiesiskā valdījumā esošos un piekritīgos zemes gabalos (turpmāk – medību platības).
2. Medību tiesības tiek piešķirtas, noslēdzot medību tiesību nodošanas līgumu (turpmāk – Līgums).
3. Līguma darbības termiņš nedrīkst būt ilgāks par 12 gadiem.
4. Medību tiesību maksa gadā par 1 ha medību platību tiek noteikta EUR 1,00 (pievienojot likumā noteikto PVN), bet ne mazāk kā 28,00 euro (pievienojot likumā noteikto PVN) gadā, izsoles gadījumā – izsoles rezultātā nosolītā medību tiesību maksa.
5. Medību tiesību pirmtiesības Pašvaldības medību platībās tiek piešķirtas medību tiesību pretendentiem (turpmāk tekstā – Pretendents), kuri vienlaicīgi atbilst šādām prasībām:
   1. Medību tiesību lietotājam, kura medību iecirknis neatrodas tālāk par 100 metriem no Pašvaldībai īpašumā vai valdījumā esošas medību platības un ir reģistrēts Valsts meža dienestā;
   2. Medību tiesību lietotājam, kurai juridiskā adrese ir reģistrēta Limbažu novada administratīvajā teritorijā un vairāk kā 50% tās biedru/dalībnieku savu dzīves vietu ir deklarējuši Limbažu novada administratīvajā teritorijā, ja Pretendents ir juridiska persona, un fiziskai personai, kuras deklarētā adrese ir Limbažu novada administratīvajā teritorijā, ja Pretendents ir fiziska persona.
6. Pretendentam, kurš ir juridiska persona, jāiesniedz šādi dokumenti:
   1. pieteikums, kurā jānorāda: medību tiesību lietotāja nosaukums, reģistrācijas numurs, juridiskā adrese, bankas rekvizīti, kontakttālrunis, elektroniskā pasta adrese (ja tāda ir), medību platību, par kuru vēlas slēgt medību līgumu;
   2. pārstāvja pārstāvības tiesību apliecinoša dokumenta kopiju, kas apliecina iesniegumā norādītās juridiskās personas pārstāvja pārstāvības tiesības, uzrādot personu apliecinošu dokumentu;
   3. medību tiesību lietotāja biedru/dalībnieku saraksts, kurā norādīti biedru/dalībnieku vārdi, uzvārdi un deklarētās adreses, biedru/dalībnieku mednieka apliecības kopiju;
   4. Valsts meža dienesta izziņu par medību iecirkņa reģistrāciju, iecirkņa teritoriju un iecirknī esošo medību platību.
7. Pretendentam, kas ir fiziska persona, jāiesniedz sekojoši dokumenti:
   1. pieteikums, kurā norāda vārdu, uzvārdu, personas kodu, deklarēto dzīvesvietas adresi, elektroniskā pasta adrese (ja tāda ir), kontakttālrunis, medību platību par kuru vēlas slēgt medību līgumu;
   2. mednieka apliecības kopiju;
   3. ja personu pārstāv pilnvarotā persona, tad iesniegumā norāda pilnvarotās personas vārdu, uzvārdu, personas kodu, un iesniedz normatīvajos aktos noteiktajā kārtībā izsniegtu pilnvaru, kas apliecina pārstāvja pārstāvības tiesības, uzrādot pārstāvja personu apliecinošu dokumentu;
   4. Valsts meža dienesta izziņu par medību iecirkņa reģistrāciju, iecirkņa teritoriju un iecirknī esošo medību platību.
8. Pie pieteikuma izvērtēšanas pašvaldībai ir tiesības:
   1. pieprasīt no Pretendenta vai institūcijām papildus informāciju, ja šāda informācija nav pašvaldības rīcībā;
   2. pieaicināt speciālistus vai ekspertus ar padomdevēja tiesībām.
9. Pretendenta un tā iesniegto dokumentu izvērtēšanu atbilstoši noteikumos izvirzītajām prasībām veic Pašvaldības Nekustamā īpašuma un teritoriālā plānojuma nodaļa, turpmāk- Nodaļa.
10. Netiek vērtēti to Pretendentu iesniegumi, kuriem ir nenokārtotas finansiālas saistības ar pašvaldību un/vai, kuri nav iesnieguši visus noteikumu 6. vai 7.punktā norādītos dokumentus.
11. Ja Pašvaldībā ir saņemts pieteikums par medību tiesību piešķiršanu, Pašvaldības Nodaļa, 3 (trīs) darba dienu laikā no pieteikuma saņemšanas, Pašvaldības tīmekļvietnē [www.limbazunovads.lv](http://www.limbazunovads.lv) publicē informāciju, ka saņemts pieteikums par medību tiesību piešķiršanu, norādot konkrēto medību platību un aicinājumu pieteikties citas ieinteresētās personas uz konkrēto medību platību, norādot pieteikumu iesniegšanas datumu, kas nevar būt īsāks par 10 (desmit) darba dienām no publikācijas dienas.

*(**grozījumi izdarīti ar Limbažu novada domes 27.04.2023. lēmumu Nr.267 (protokols Nr.5, 7.))*

1. Ja pieteicies viens Pretendents, ar to tiek slēgts līgums par šajā nolikuma 4. punktā noteikto maksu par hektāru. Ja pieteikušies vairāki Pretendenti, līgumu slēdz ar personu, kurai saskaņā ar šī nolikuma 5. punktu ir medību tiesību pirmtiesība. Ja pieteikušies vairāki līdzvērtīgi pirmtiesību Pretendenti – tiek rīkota izsole un medību tiesības iegūst izsoles dalībnieks, kurš nosolījis augstāko cenu par 1 (vienu) hektāru gadā.
   1. Saskaņā ar Pašvaldības pilnvarojumu Centrālās pārvaldes Nekustamā īpašuma un teritorijas plānojuma nodaļa organizē, pieņem lēmumus, slēdz līgumus par medību tiesību piešķiršanu.

*(grozījumi izdarīti ar Limbažu novada domes 21.12.2023. lēmumu Nr.1136 (protokols Nr.16, 84.))*

1. Medību tiesību izsoli rīko Limbažu novada pašvaldības Pašvaldības īpašuma privatizācijas un atsavināšanas komisija, saskaņā ar Limbažu novada domes apstiprinātiem izsoles noteikumiem.
2. Medību tiesību izsoles sākuma cena ir šo noteikumu 4. punktā noteiktā maksa.
3. Medību tiesību izsoles gadījumā visaugstākā nosolītā cena ir medību tiesību maksa par 1 (vienu) hektāru gadā.
4. Informācija un paziņojums par izsoli un izsoles noteikumi tiek ievietoti Pašvaldības tīmekļvietnē [www.limbazunovads.lv](http://www.limbazunovads.lv)..

*(grozījumi izdarīti ar Limbažu novada domes 27.04.2023. lēmumu Nr.267 (protokols Nr.5, 7.))*

1. Centrālās pārvaldes Nekustamā īpašuma un teritorijas plānojuma nodaļa Pašvaldības noteiktajā kārtībā organizē, pieņem lēmumus un slēdz līgumus par medību tiesību piešķiršanu.

*(grozījumi izdarīti ar Limbažu novada domes 21.12.2023. lēmumu Nr.1136 (protokols Nr.16, 84.))*

1. Pašvaldības Nodaļa, 15 dienu laikā no līguma noslēgšanas, rakstveidā informē iznomātā zemesgabala nomnieku par noslēgto medību tiesību nodošanas līgumu, ja uz attiecīgo zemesgabalu ir spēkā esošs nomas līgums.
2. Atsavinot pašvaldības medību platības, par kurām ir noslēgti medību tiesību nodošanas līgumi, Pašvaldības Nodaļa, 15 dienu laikā pēc atsavināšanas procesa pabeigšanas, rakstveidā informē medību tiesību lietotāju, ar kuru par attiecīgo medību platību noslēgts medību tiesību nodošanas līgums.
3. Pašvaldības tīmekļvietnē [www.limbazunovads.lv](http://www.limbazunovads.lv) Nodaļa publicē informāciju par platībām, uz kurām nodotas medību tiesības un termiņiem līdz kādiem ir spēkā līgumi ar kuriem nodota medību tiesība konkrētajā medību platībā.

*(grozījumi izdarīti ar Limbažu novada domes 27.04.2023. lēmumu Nr.267 (protokols Nr.5, 7.))*

1. Nolikums stājas spēkā pēc apstiprināšanas Limbažu novada domē.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU